9 สัญญาณบอกว่าคุณควรเปลี่ยนงานที่ทำอยู่ได้แล้ว
การเปลี่ยนงานอาจเป็นการตัดสินใจที่ยากของหลายๆ คนเลยทีเดียว เพราะมันเป็นสิ่งที่กระทบการเงิน เส้นทางอาชีพ วงสังคม และกิจวัตรประจำวันของคุณ แต่เมื่อไหร่ล่ะ..ที่เป็นเวลาของการบอกลากับงานเก่า??
26 มี.ค. 2558

การเปลี่ยนงานอาจเป็นการตัดสินใจที่ยากของหลายๆ คนเลยทีเดียว เพราะมันเป็นสิ่งที่กระทบการเงิน เส้นทางอาชีพ วงสังคม และกิจวัตรประจำวันของคุณ แต่เมื่อไหร่ล่ะ..ที่เป็นเวลาของการบอกลากับงานเก่า?? 
หากคุณกำลังเผชิญกับสัญญาณต่อไปนี้ ก็แสดงว่า คุณถึงเวลาเปลี่ยนงานใหม่แล้วล่ะ และ 9 สัญญาณนั้น ได้แก่ ... 
1. คุณไม่ได้เรียนรู้สิ่งใหม่ๆ จากงานที่ทำอีกต่อไปคุณรู้สึกว่างานของคุณซ้ำซาก จำเจ และคุณไม่ได้เรียนรู้สิ่งใหม่ๆ หรือมีความท้าท้ายจากงานที่ทำอีกต่อไป นั่นเป็นสัญญาณเตือนว่า คุณมาถึงทางตันของตำแหน่งนั้นหรืองานนั้นแล้วล่ะ ถ้าคุณเปลี่ยนไปทำงานใหม่ คุณอาจจะได้เรียนรู้อะไรมากกว่าที่ทำอยู่ และได้ใช้ความสามารถของคุณได้เต็มที่กว่างานปัจจุบัน
2. คุณเคยได้มีส่วนร่วมที่ยิ่งใหญ่ของบริษัทคุณเคยเป็นส่วนร่วมของสิ่งที่ยิ่งใหญ่หรือเหตุการณ์สำคัญของบริษัท นั่นหมายถึงคุณได้บรรลุเป้าหมายของทั้งคุณเองและของบริษัทแล้ว ช่วงเวลาหลังจากความสำเร็จนั้นอาจไม่ได้น่าตื่นเต้นเท่าไหร่ จึงเป็นโอกาสดีที่คุณจะเปลี่ยนงานเพื่อที่จะได้มีโอกาสสร้างสิ่งยิ่งใหญ่ในบริษัทอื่นต่อไป คุณอาจได้รับข้อเสนอดีๆ จากบริษัทอื่นด้วยซ้ำครับ 
3. คุณรู้สึกว่าคุณได้เงินเดือนน้อยเกินไปเงินเดือนและสวัสดิการเป็นปัจจัยสำคัญของการเลือกงาน การได้รับเงินเดือนต่ำกว่าสมควรเป็นสิ่งเข้าใจได้หากคุณเริ่มทำงานตำแหน่งนั้นเป็นที่แรก ซึ่งคุณจะได้ประวัติการทำงานและทักษะที่จำเป็นในตำแหน่งนั้นเป็นสิ่งแลกเปลี่ยน แต่เมื่อคุณมีความชำนาญในตำแหน่งนั้นมากขึ้น ค่าตอบแทนก็ควรจะสูงขึ้นตามไปด้วย หากคุณคิดว่าค่าตอบแทนของความสามารถของคุณนั้นไม่สมเหตุสมผล ก็ถึงเวลาหางานใหม่แล้วล่ะครับ 
4. คุณทำงานให้บริษัทปัจจุบันเพียงเพราะเงินเดือนดีเรื่องเงินเรื่องใหญ่ แต่เงินเดือนที่ได้นั้นคุ้มค่ากับตัวเนื้องานที่คุณเกลียดหรือ? หากคุณหาสมดุลระหว่างค่าตอบแทนกับทัศนคติที่คุณมีต่องานได้ คุณก็อาจทำงานนั้นได้อย่างมีความสุข แต่ถ้าไม่เป็นเช่นนั้น งานอื่นน่าจะเหมาะกับคุณมากกว่าครับ 5. คุณไม่สามารถแยกเวลาทำงานออกจากเวลาส่วนตัวงานของคุณทำให้คุณต้องเดินทางบ่อยเกินกว่าที่คุณจะรับได้หรือไม่? คุณทำงานแบบไม่มีวันหยุด แม้กระทั่งวันหยุดพักผ่อนของคุณ? หรือคุณถึงกับล้มป่วยเพราะทำงานหนักเกินไป? ...ถ้าคุณกำลังเผชิญสิ่งเหล่านี้อยู่ ลาออกเถอะครับ เพราะงานนี้ทำให้คุณไม่ได้เหลือเวลาเพื่อใช้ชีวิตของคุณเองด้วยซ้ำ
6. คุณทำงานในสิ่งแวดล้อมที่ไม่ดีต่อสุขภาพ“สิ่งแวดล้อม” ในที่นี้รวมถึงความบรรยากาศการทำงานที่ตึงเครียดเกินไป การที่ต้องทำงานในสิ่งแวดล้อมเช่นนั้นทำให้คุณอ่อนล้าและกดดันโดยใช่เหตุ หากคุณกำลังประสบกับสิ่งแวดล้อมแบบนี้อยู่ล่ะก็ ไม่เป็นผลดีกับสุขภาพจิตของคุณแน่ๆ ครับ 
7. หัวหน้าของคุณเป็นตัวร้ายในออฟฟิศหัวหน้า เป็นปัจจัยหลักของการตัดสินใจทำงานต่อหรือลาออกของคุณ หากคุณโชคดีได้หัวหน้าที่ดีกับคุณคอยช่วยเหลือ แนะนำ และสนับสนุนคุณ คุณก็มีแนวโน้มทำงานอย่างมีความสุข แต่ถ้าหัวหน้าไม่ได้เป็นเช่นนั้น คุณก็มีเหตุผลเพียงพอในการเปลี่ยนงานครับ
8. บริษัทที่คุณทำงานอยู่ไม่มั่นคงความมั่นคงของบริษัทมีผลต่อเส้นทางอาชีพของคุณ หากบริษัทมีแววล้มละลาย คุณซึ่งเป็นลูกจ้างก็จะตกงานโดยปริยาย ทางที่ดีอย่าลืมตรวจสอบสถานะของบริษัทที่คุณทำงานอยู่นะครับ 9. สัญชาตญาณบอกคุณว่า “ถึงเวลาแล้วล่ะ!”ให้ความสำคัญกับสัญชาตญาณของคุณเอง เพราะไม่มีใครจะให้คำแนะนำเกี่ยวกับสิ่งที่คุณทำอยู่ได้ดีกว่าตัวคุณอยู่แล้วล่ะ ดังนั้น อย่าละเลยความรู้สึกของตัวเองเชียวล่ะครับ
หลังจากพิจารณาสัญญาณที่กล่าวมา สิ่งท้ายสุดคือการยื่นใบลาออก คุณควรคำนวณเงินเก็บไว้ก่อนด้วยว่าพอใช้ช่วงหางานใหม่หรือไม่ หรือหางานใหม่ให้ได้ก่อนแล้วค่อยลาออกก็เป็นความคิดที่ดีครับ
สนใจอ่านบทความอื่นๆ ได้ที่ MoneyGuru ตัวช่วยด้านการเงินของคุณครับ